
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ХАЛӐХА ТАТА 
ТЕРРИТОРИСЕНЕ ҪУТ ҪАНТАЛӐКПА ТЕХНОГЕН
СӐЛТАВӖСЕМПЕ ПУЛАКАН МАЙСӐР ЛАРУ-ТӐРУРАН ХӲТӖЛЕССИ ҪИНЧЕН" САККУНӖН 8 ТАТА 
10 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи утӑ уйӑхӗн 9-мӗшӗнче
йышӑннӑ

1 статья
Чӑваш Республикин "Чӑваш Республикинчи халӑха тата территорисене ҫут ҫанталӑкпа техноген сӑлтавӗсемпе пулакан майсӑр лару-тӑруран хӳтӗлесси ҫинчен" 1996 ҫулхи ака уйӑхӗн 15-мӗшӗнчи 7 №-лӗ саккунне (Чӑваш Республикин Патшалӑх Канашӗн ведомоҫӗсем, 1996, 10 №; 2000, 37 №; 2002, 46 №; 2004, 61 №; 2007, 74 №; 2009, 80 №; 2010, 87 №; 2011, 
90 №; 2012, 92 № (I том); "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 7 №; 2014, 12 №; 2015, 10 №; 2016, 3 №; "Республика" хаҫат, 2020, пуш уйӑхӗн 11-мӗшӗ) ҫакӑн пек улшӑнусем кӗртес:
1) 8 статьяра:
а) ҫакӑн пек ҫырса пиллӗкмӗш ҫӗнӗ абзац хушса хурас:
"сиксе тухнӑ майсӑр лару-тӑрӑва регион е муниципалитетсем хушшинчи пӗлтерӗшлӗ майсӑр лару-тӑру шутне кӗртесси ҫинчен йышӑну тӑвать, Чӑваш Республикин РСЧС территори ҫум тытӑмӗн тивӗҫлӗ управлени органӗсемпе вӑйӗсем валли ҫӳллӗ шайри хатӗрленӳ е майсӑр лару-тӑру режимне вӑя кӗртет;";
ӑ) пиллӗкмӗш абзаца улттӑмӗш абзац тесе шутлас;
б) ҫакӑн пек ҫырса абзацсем хушса хурас:
"ҫак статьян пиллӗкмӗш абзацӗпе килӗшӳллӗн ҫӳллӗ шайри хатӗрленӳ е майсӑр лару-тӑру режимне вӑя кӗртнӗ чухне граждансемпе организацисем пӗр пӑркаланмасӑр пурнӑҫлама тивӗҫлӗ правилӑсене палӑртать;
Чӑваш Республикин территорийӗнче йӗркеленнӗ майсӑр лару-тӑру уйрӑмлӑхӗсене е вӑл сиксе тухас хӑрушлӑха шута илсе Федераци саккунӗн 
10 статйин "а2" ҫум пункчӗпе килӗшӳллӗн палӑртнӑ тыткаламалли правилӑсене пурнӑҫласа Федераци саккунӗн 10 статйин "а1" ҫум пункчӗпе килӗшӳллӗн ҫӳллӗ шайри хатӗрленӳ е майсӑр лару-тӑру режимне вӑя кӗртнӗ чухне граждансемпе организацисем хӑйсене тыткалас енӗпе пӗр пӑркаланмасӑр пурнӑҫламалли хушма правилӑсене палӑртма пултарать.";
2) 10 статьян 1-мӗш пункчӗн вун саккӑрмӗш абзацӗ хӑйӗн вӑйне ҫухатнӑ тесе йышӑнас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

